**Հավելված 1**

**Ծրագրի մենթորների ընտրության չափորոշիչները**

Մենթորությունը միջոց է ավելի փորձառու և հմուտ մասնագետի կողմից իր հմտությունները փոխանցելու ավելի քիչ փորձ և հմտություն ունեցող մասնագետին։

Հաշվի առնելով թիրախային լսարանը՝ ոլորտի պաշտոնատար անձինք, որոնք ունեն ժամանակի սղություն, նախատեսվել է անցկացնել կարճատև դասընթաց և արտաքին փորձագետների կողմից մենթորություն։ Ձեռք բերված փորձի, գիտելիքների և հմտությունների հիման վրա՝ նրանք իրենց հերթին կդասավանդեն և մենթորություն կիրականացնեն ծրագրի մասնակիցներին:

Հայաստանում GLLP տեղայնացման համար նախատեսված մենթորների խումբը բաղկացած կլինի 7 մասնակցից, որոնցից՝

* 3-ը՝ առողջապահական ոլորտից,
* 2-ը՝ անասնաբուժական ոլորտից,
* 1-ը՝ ագրարային կրթական հաստատություններից,
* 1-ը՝ առողջապահական կրթական հաստատություններից:

**Պահանջները**

Մենթորներին ներկայացվող պահանջներն են՝

* տվյալ ոլորտում ճանաչված և արհեստավարժ մասնագետ,
* պետական սեկտորում ղեկավար պաշտոն,
* առնվազն տաս տարվա աշխատանքային փորձ լաբորատոր ոլորտում, որից 3-5 տարի՝ ղեկավար պաշտոնում, ինչը ենթադրում է անձնակազմի վերահսկում (ազգային մակարդակի լաբորատորիաների տնօրեն, լաբորատորիաներին վերաբերող ծրագրերի ղեկավար, լաբորատորիաների համակարգման հացերով զբաղվող ղեկավար),
* անձնակազմի կառավարման, որոշումներ կայացնելու, պլանավորման գիտելիքներ և կարողություններ,
* համակարգչային գիտելիքներ՝ աշխատանք Word, Excel, Power Point և այլ ծրագրերով:

(Առողջապահության, անասնաբուժության կամ կենսաբանության ոլորտում հետբուհական կրթությունը և անգլերենի լավ իմացությունը կհամարվեն առավելություն):

**Ընտրության գործընթացը**

* Լաբորատորիաների ղեկավարների եւ առաջնորդների համար նախատեսված գլոբալ ծրագրի (GLLP) Տեխնիկական աշխատանքային խումբը (ՏԱԽ) հրապարակում է ծրագրի մենթորների մրցույթի համար հայտերի ընդունման հայտարարություն՝ տեղադրելով այն իր պաշտոնական կայքերում,
* թեկնածուները ներկայացնում են ինքնակենսագրություն և նպատակի մասին հայտարարություն (ուղեկցող նամակ, որտեղ ներկայացված են տեղեկություններ ընթացիկ պաշտոնի և առաջնորդության նկատմամբ իրենց հանձնառության վերաբերյալ),
* աշխատանքային խմբի անդամներից և տեխնիկական իրականացնող կազմակերպության ներկայացուցիչներից բաղկացած համատեղ հանձնաժողովն ուսումնասիրում է հայտերը և ընտրում մենթորներին,
* ծանուցում կստանան միայն ընտրված մենթորները՝ հայտն ուղարկելուց հետո մեկ շաբաթվա ընթացքում: